Mari Roosvalt

Mari Roosvalt (sündinud 30. juunil 1945 Tallinnas) on eesti maalikunstnik. Aastatel 1952–1963 õppis Mari Roosvalt Tallinna 7. Keskkoolis ning kunstihariduse omandas Eesti NSV Riiklikus Kunstiinstituudis, mille lõpetas maali erialal 1969. aastal. Aastatel 1963–1964 oli ta Tallinna 7. Keskkooli kunstiõpetaja, 1969–1975 Tallinna 46. Keskkooli kunstiõpetaja ning aastatel 1975–1996 Tallinna Kunstikooli õpetaja. 1985.–1992. aastal töötas Roosvalt Tallinna Pedagoogilises Instituudis vanemõpetajana ning alates 1992. aastast Tallinna Kunstiülikooli dotsendina ning üldmaali õppetooli ja kunstiüldainete keskuse juhatajana. Alates 1998. aastast on Roosvalt ka Eesti Kunstiakadeemia erakorraline professor. Pärast sajandivahetust aastatel 2001–2006 oli Roosvalt Eesti Kunstiakadeemia Avatud Akadeemia juhataja ja 2006.–2015. aastal Avatud Akadeemia eelõppe koordinaator ja Vabade Kunstide õppekava juht. Alates 1979. aastast on Mari Roosvalt Eesti Kunstnike Liidu liige, 1997. aastast Eesti Maalikunstnike Liidu eestseisuse liige, 2002. aastast Eesti Akvarellistide ühenduse liige, aastatel 2006–2015 Eesti Maalikunstnike Liidu esimees. Aastal 2012 European Confederation of Watercolour Societies (ECWS) liige ja 2006–2019 Eesti Kunstnike Liidu volikogu liige ning aastal 2015 Eesti Kunstnike Liidu auliige. Ühtlasi on Mari Roosvalt 2002. aastal loodud Evald Okase Muuseumi juhatuse liige. Kaasaegsest kunstist inspireerituna liidab Roosvalt kokku enesekeskselt nautleva ja kunstimaailmas jätkuvalt kõrges hinnas oleva arutleva lähenemise. Samas taotleb ta maalilist ühtsust oma töödes, süstides neisse mustreid ja motiive. Nii lisandub ta loomingusse iga kord uusi kihistusi, öeldud ja ütlemata sõnu. Kirg reisida on teda saatnud tänini. Reisidelt on tulnud kaasa nii kogemused näitustelt kui arvukad fotokorjed, mis kajastuvad Roosvalti loomingus. Viimaste aastate reisidelt Itaalias, Veneetsias ja Rooma lähistel, aga ka näiteks Lähis-Idas, on tsivilisatsiooni ajaloo paljukihiline raskus jõudnud Roosvalti akvarellidele läbipõimuvate hõljuvate kujunditena. Teosed hõlmavad endis akvarelli õrnust ja läbipaistvust ning ajaloo süngust ja kihistust. Samuti on ilmunud tema akvarellidele kodumaised motiivid nagu näiteks kodulähedased vaated põhjamaisest Maarjamäe võsastunud nõlvast või monumendist hukkunud laevale osutava inglikujuga (Russalka mälestusmärk). Tema valitud maalilaad, abstraktne maal esindab individuaalset, romantilist ja autentset, siis üle aastakümne tema maalidele asunud fotofragmendid esindavad, aga objektiivset, dokumenteerivat Mõlemad eelnevalt mainitud kujundid rikastavad tema nimetatud romantilis-modernistlikku maalilaadi. Näitustel esineb Mari Roosvalt alates 1970. aastast. Esinenud enam kui 70 isikunäitusel, mitmel biennaalil ja ühisnäitustel eri riikides. Näited loomingust Tehtud valik. 1979, 1985,1995, 2003 Tallinna Kunstihoone galerii 1992, 1996, 1999, 2006, Vaal galerii, Tallinn 2003 "Paik" Tammissaares, Soome 2005 "Retrospektiiv" Evald Okase Muuseum, Haapsalu 2005 "Locus" Akadeemiline Meditsiiniline Keskus "Blauwe Patio", Groningen 2005 "Dialoog" Viinistu Kunstimuuseum 2006 "Visioon" Riigikogu Kunstisaal Tallinn 2007 "Analüüs" Hobusepea galerii Tallinn 2008 "Sünonüüm" Eesti saatkond Moskvas 2010 "Mari Roosvalt Maal pxt" Tartu Kunstimaja 2014 "Jäljed" Mari Roosvalt Berliini Eesti Suursaatkonnas 2015 "Klade" Draakoni galerii Tallinn; Evald Okase muuseumis 2019 "Meretagune" Draakoni galerii Tallinn Tehtud valik. 1979 Balti noorte kunstnike triennaal, Vilnius 1987 Eesti kunsti näitus Moskva Näituste keskmajas 1988 Eesti kunsti ülevaatenäitus Esto-päevadel Melbourne’is 1989 Eesti maali näitus Šiauliais, Leedu 1990 Eesti kunsti näitus Lohjas, Soome; Prantsusmaal 1992 Eesti maali näitus Lahtis, Soome 1993 "Kunst aus Estland", Großburgwedelis, Saksamaa 1996 "Aktiv Leben", Düsseldorf’is, Saksamaa; Vilniuse maalitriennaalil 1999 Rotermanni soolalaos; "Maal 99" 2000 "Ruum 312 A" Hyvinkään ja Oulu Kunstimuuseumis, Soome 2000 "Eesti kunst sajandivahetusel" Tallinna Kunstihoones ja Berliinis 2001 Rahvusvaheline biennaalil "Neues aquarell" Main-Kinzig-Fulda’s 2002 "Maal 2002" Tallinna Kunstihoones 2003 Eesti Vabariigi 85. aastapäevale pühendatud näitusel "Akadeemikud Vilniuses" Vartai galeriis, Vilnius 2004 XII Vilniuse maalitriennaal "Seitse maalikunsti reeglit", Vilniuse Kunstisaal 2005 "Tallinn – Kotka. Kaksteist Tallinna kunstnikku Kotkas", Kotka 2008 "Colorfest" I Minski Rahvusvaheline Maali Biennaal 2008 "Baltic Bridges" Rahvusvaheline Akvarelli Biennaal Kaunas Leedu 2008 Mexicos VIII Akvarellibiennaal 2009 "Wir sind aus Estland" Heidelbergis Galerie Melnikowis 2009 Rahvusvaheline maalibiennaal Taškent 2010 2011! Konverteeri! Eesti maalikunst Eesti Arhitektuurimuuseum Rotermanni Soolalaos 2011 CDH-2011 – „Kunstnik ja linn" Moskva Kunstnike Keskmajas 2012 "T.M.M.K." Vabaduse galerii 2013 16th ECWS International Watercolour Exhibition Loten, Norra 2014 " Võnked " M. Üksine, Tiiu Palo-Vaik, M. Paris, M. Roosvalt Linnagaleriis Tallinn 2016 "19st ECWS European Woatercolour Exhibition & Symposium" Avignon 2016 Evald Okas, Mari Roosvalt, Mara Ljutjuk Helsingi 2017 Eesti Kunstnike Liidu XVII aastanäitus. Tallinna Kunstihoone "Just nüüd / Right Now" 2017 20st ECWS European Watercolour Exhibition & Symposium Salamanca 2018 Eesti Kunstnike Liidu XVIII aastanäitus,Tallinna Kunstihoone 2019 Eesti Maalikunstnike liidu valiknäitus Läti Kunstnike Liidu näitusesaalides Riias 1997 Diplom Balti akvarelli triennaalil Riias 2001 Rahvusvahelisel biennaalil "Neues aquarell" III preemia Saksamaal 2008 II astme diplom I Minski Rahvusvahelisel Maali Biennaalil 2006 Konrad Mäe preemia Mari Roosvalt on graafiku ja maalikunstniku Evald Okase tütar. Tema vend on arhitekt, installatsioonikunstnik ja graafik Jüri Okas ning õde klaasikunstnik Kai Koppel. Abielus maalikunstnik Uno Roosvaltiga. "Mari Roosvalt". "Mari Roosvalt". "Mari Roosvalt". Originaali arhiivikoopia seisuga 3. juuni 2008. "Evald Okas". Juta Kivimäe. "Maalija kaameraga reisikotis". Sirp, juuli 2015 Eesti Maalikunstnike Liit – Mari Roosvalt